Virallinen lehti nro C 313 , 12/10/1998 s. 0186



B4-0824 ja 0852/98 Päätöslauselma homojen ja lesbojen yhtäläisistä oikeuksista EU:ssa Euroopan parlamentti, joka - ottaa huomioon 8. helmikuuta 1994 antamansa päätöslauselman homoseksuaalien ja lesbojen yhtäläisistä oikeuksista EU:ssa ((EYVL C 61, 28.2.1994, s. 40.)), jossa se kehottaa jäsenvaltioita noudattamaan samaa laillista vähimmäisikää sukupuolisuhteen aloittamiselle homoseksuaalisissa ja heteroseksuaalisissa suhteissa (6 kohta), - ottaa huomioon 17. syyskuuta 1996 antamansa päätöslauselman ihmisoikeuksien kunnioittamisesta Euroopan unionissa 1994 ((EYVL C 320, 28.10.1996, s. 36.)), jossa se pyytää poistamaan homoseksuaalien syrjinnän ja epätasa-arvoisen kohtelun, erityisesti erilaiset laillista vähimmäisikää koskevat säännökset (84 kohta), - ottaa huomioon 19. syyskuuta 1996 antamansa päätöslauselman homoseksuaaleja koskevien rangaistusten koventamisesta Romaniassa ((EYVL C 320, 28.10.1996, s. 197.)), - ottaa huomioon 8. huhtikuuta 1997 antamansa päätöslauselman ihmisoikeuksien kunnioittamisesta Euroopan unionissa 1995 ((EYVL C 132, 28.4.1997, s. 31.)), jossa se toistaa erilaista laillista vähimmäisikää sukupuolisuhteen aloittamiselle koskevien säännösten (136 kohta) kumoamista koskeneen pyyntönsä, ja pyytää nimenomaisesti Itävaltaa kumoamaan laillista vähimmäisikää koskevan lakinsa (140 kohta), - ottaa huomioon 17. helmikuuta 1998 antamansa päätöslauselman ihmisoikeuksien kunnioittamisesta Euroopan unionissa 1996 ((EYVL C 80, 16.3.1998, s. 43.)), jossa se pyytää uudelleen Itävallan hallitusta kumoamaan Itävallan rikoslain erilaista laillista vähimmäisikää koskevat säännökset (69 kohta), - muistuttaa Kööpenhaminassa sovituista jäsenyyttä hakevien maiden liittymisehdoista, erityisesti vaatimuksesta kunnioittaa ihmisoikeuksia, A. ottaa huomioon Euroopan neuvoston parlamentaarisen kokouksen hyväksymän homoseksuaalien syrjinnän vastaisen suosituksen 924/1981 ja suosittaa ministerikomitealle, että se vaatii kaikkia jäsenvaltioita noudattamaan samaa laillista vähimmäisikää homoseksuaalisen ja heteroseksuaalisen sukupuolisuhteen osalta (7 kohdan ii alakohta), B. ottaa huomioon Euroopan ihmisoikeuskomission 1. heinäkuuta 1997 hyväksymän vetoomusta N:o 25186 (Euan Sutherland) koskeneen Yhdistyneen Kuningaskunnan vastaisen päätöksen, jonka mukaan «miespuolisten homoseksuaalien heteroseksuaaleja korkeamman laillisen vähimmäisiän sukupuolisuhteen aloittamiselle noudattamiselle ei ole puolueetonta ja hyväksyttävää oikeutusta, ja että vetoomus paljastaa vetoomuksen esittäjän yleissopimuksen 8 artiklan (66 kohta) mukaisen yksityiselämän kunnioittamista koskevan oikeuden suhteen syrjivän kohtelun» ja katsoo että erilaiset laillista vähimmäisikää sukupuolisuhteen aloittamiselle koskevat säännökset ovat "(Euroopan ihmisoikeuksia koskevan) yleissopimuksen 8 artiklan, sekä yleissopimuksen 14 artiklan (67 kohta) vastaisia», C. katsoo, että EU:n uskottavuuden säilyttämiseksi jäsenyyttä hakevien maiden silmissä, kun niitä vaaditaan noudattamaan ihmisoikeuksia, jäsenvaltioiden kuten Itävallan on kumottava omasta lainsäädännöstään lesboja ja homoseksuaalisia miehiä syrjivät kohdat, erityisesti nykyiset syrjivät laillista vähimmäisikää sukupuolisuhteen aloittamiselle koskevat määräykset, D. huomauttaa, että seuraavilla jäsenyyttä hakevilla mailla, joiden kanssa EU on jo aloittanut liittymisneuvottelut, on yhä rikoslaissaan vakavasti homoseksuaaleja syrjiviä säännöksiä: Bulgaria, Kypros, Viro, Unkari, Liettua ja Romania, E. pahoittelee Kyproksen parlamentissa 21. toukokuuta 1998 äänestettävänä ollutta riittämätöntä lakiuudistusta, jossa miespuolisen homoseksuaalisen seksuaalisuhteen kieltäminen kokonaan korvattiin muilla syrjivillä säännöksillä, mukaan lukien korkeampi laillinen vähimmäisikä sukupuolisuhteen aloittamiselle, F. pahoittelee, että Romanian edustajainhuone hylkäsi 30. kesäkuuta 1998 hallituksen esittämän lakiuudistuksen, jolla oltaisiin kumottu kaikki rikoslain 200 pykälään sisältyvät homoseksuaalien vastaiset säännökset, G. pahoittelee, että Itävallan parlamentti kieltäytyi 17. heinäkuuta 1998 äänestämästä miespuolisten homoseksuaalien korkeampaa laillista vähimmäisikää sukupuolisuhteen aloittamiselle koskeneen 209 pykälän kumoamisesta ja siten tietoisesti jätti huomioimatta sekä Sutherlandin tapauksessa annetun päätöksen että Euroopan parlamentin edellä mainituissa 8. huhtikuuta 1997 ja 17. helmikuuta 1998 antamissa päätöslauselmissa Itävallalle esittämät kiireelliset vaatimukset, H. panee tyytyväisenä merkille äskettäiset Suomen ja Latvian asiaa koskeneet lakiuudistukset sekä Ison-Britannian alahuoneen 22. kesäkuuta 1998 tekemän myönteisen äänestyspäätöksen, jolla kumottiin homoseksuaalisten miesten erilaista laillista vähimmäisikää sukupuolisuhteen aloittamiselle koskeneet säännökset, vaikka päätös valitettavasti myöhemmin äänestettiin nurin ylähuoneessa, I. katsoo, että kun Amsterdamin sopimuksella muutettu EY:n perustamissopimuksen 13 artikla ratifioidaan, neuvosto saa valtuudet ryhtyä asianmukaisiin toimiin sukupuoliseen suuntautumiseen perustuvan syrjinnän torjumiseksi, J. vahvistaa sen, että se ei tule hyväksymään yhdenkään sellaisen valtion liittymistä unioniin, joka lainsäädännössään tai politiikallaan loukkaa lesbojen ja homoseksuaalisten miesten ihmisoikeuksia, K. katsoo, että virallisten tilastojen mukaan Itävallan rikoslain 209 pykälän, jossa määrätään vähintään kuuden kuukauden ja enintään viiden vuoden vankeusrangaistus, nojalla joka vuosi tehdään noin 50 ilmoitusta poliisille, järjestetään 30 rikosoikeudenkäyntiä ja oikeustutkintaa sekä annetaan 20 tuomiota; 1. Kehottaa Itävallan hallitusta ja parlamenttia välittömästi kumoamaan rikoslain 209 pykälän ja välittömästi armahtamaan ja vapauttamaan vankilasta kaikki tämän lain nojalla vangitut henkilöt; 2. Kehottaa kaikkia jäsenyyttä hakevia maita kumoamaan kaikki lesbojen ja homoseksuaalisten miesten ihmisoikeuksia loukkaavat lait, etenkin syrjivät laillista vähimmäisikää sukupuolisuhteen aloittamiselle koskevat säännökset; 3. Kehottaa komissiota ottamaan huomioon homoseksuaalien ja lesbojen ihmisoikeuksien kunnioittamisen jäsenyyttä hakevien maiden kanssa käytävissä liittymisneuvotteluissa; 4. Pyytää komissiota erityisesti selvittämään KIE-maista tämän vuoden loppuun mennessä tehtävässä kertomuksessaan homoseksuaalien ja lesbojen ihmisoikeustilannetta näissä maissa; 5. Kehottaa puhemiestään välittämään tämän päätöslauselman neuvostolle, komissiolle, Itävallan, Kyproksen ja Romanian parlamenteille ja hallituksille sekä Euroopan neuvoston pääsihteerille.